L 363/152 Jurnalul Oficial al Uniunii Europene 18.12.2014 DECIZIA 2014/922/PESC A CONSILIULUI din 17 decembrie 2014 de modificare și de prelungire a Deciziei 2010/279/PESC privind Misiunea de Poliţie a Uniunii Europene în Afganistan (EUPOL AFGANISTAN) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 18 mai 2010, Consiliul a adoptat Decizia 2010/279/PESC (') privind Misiunea de Poliţie a Uniunii Europene în Afganistan (EUPOL AFGANISTAN). Decizia respectivă expiră la 31 decembrie 2014. (2 În urma revizuirii strategice din februarie 2014, misiunea EUPOL AFGANISTAN ar trebui să fie prelungită până la 31 decembrie 2016. (3)  EUPOL AFGANISTAN se va derula în contextul unei situații care s-ar putea deteriora şi ar putea împiedica reali- zarea obiectivelor acțiunii externe a Uniunii prevăzute la articolul 21 din Tratatul privind Uniunea Europeană, ADOPTĂ PREZENTA DECIZIE: Articolul 1 Decizia 2010/279/PESC se modifică după cum urmează: 1, Laarticolul 1, alineatul (1) se înlocuieşte cu următorul text: „(1) Misiunea de poliție a Uniunii Europene în Afganistan («EUPOL AFGANISTAN» sau «misiunea»), instituită prin Acţiunea comună 2007/369/PESC, se prelungeşte de la 31 mai 2010 până la 31 decembrie 2016.” 2. Articolul 2 se înlocuiește cu următorul text: „Articolul 2 Obiective EUPOL AFGANISTAN sprijină autoritățile afgane în dezvoltarea în continuare a unui serviciu de poliție civilă eficace şi responsabil, care a dat dovadă de interacțiuni eficiente cu sectorul mai amplu al justiției și de respectarea dreptu- rilor omului, inclusiv drepturile femeilor. EUPOL AFGANISTAN își desfăşoară activitatea în sensul unei tranziții graduale şi durabile, cu protejarea realizărilor deja obținute.” 3. Articolul 3 se modifică după cum urmează: (a) la alineatul (1), litera (a) se înlocuieşte cu următorul text: „(a) oferă asistență guvernului afgan pentru a înregistra progrese în cadrul reformei instituționale a Ministerului Internelor şi pentru a elabora şi a pune în aplicare într-un mod coerent politicile și strategia privind crearea de structuri durabile şi eficiente de poliție civilă, inclusiv integrarea principiului egalității între femei şi bărbați, în special în ceea ce priveşte poliția afgană în uniformă (civilă) și poliția afgană de combatere a criminalității;”; (b) la alineatul (1), litera (b) se înlocuieşte cu următorul text: „(b) oferă asistență guvernului afgan pentru a spori profesionalismul în rândul poliției naționale afgane (ANP), în special sprijinind recrutarea, fidelizarea şi integrarea în mod sustenabil a femeilor în posturi de ofițeri de poliție, crearea unei infrastructuri pentru instruire și promovând capacitățile afgane de a elabora şi a furniza instruire;”; () Decizia 2010/279/PESC a Consiliului din 18 mai 2010 privind Misiunea de Poliţie a Uniunii Europene în Afganistan (EUPOL AFGA- NISTAN) 0L 123, 19.5.2010, p. 4).